שק"ל

שק"ל - שילוב קהילתי לאנשים עם מוגבלויות היא עמותה המספקת שירותי שילוב קהילתי לאנשים עם צרכים מיוחדים: אנשים עם מוגבלות שכלית התפתחותית, על הספקטרום האוטיסטי, מתמודדים עם קשיים נפשיים ועם קשיים פיזיולוגיים. השירותים ניתנים בתחומי: דיור בקהילה, תעסוקה שיקומית, תעסוקה מוגנת, תרבות ופנאי, טיפול, ייעוץ והנגשה. העמותה קיימת מזה 40 שנה.

היסטוריה
שק"ל הוקמה בשנת 1979 על ידי משרד העבודה והרווחה, ג'וינט-ישראל ועיריית ירושלים, כמלכ"ר שמטרתו ליזום ולפתח תוכניות שונות בקהילה, על-מנת לקרב אליה בחזרה אנשים שנדחקו לשולים והופרדו ממנה למוסדות ותוכניות נבדלים ומבודדים. בהמשך הפכה העמותה לא רק לכזו שמפתחת שירותים אלא גם מפעילה מגוון של שירותים בקהילה. 

שק"ל החלה את פעילותה בירושלים. בהמשך הרחיבה את פעילותה ברחבי הארץ. בין מוקדי הפעילות של שק"ל: פתח תקווה, רמת גן, שוהם וחבל מודיעין, קבוצת יבנה, רחובות, רמת רחל, כפר שמואל, ועוד. בשק"ל יש כיום 550 עובדים ו-700 מתנדבים המסייעים לכ-8,000 אנשים עם צרכים שונים ולקויות שונות. ליהיא לפיד משמשת כנשיאת כבוד של העמותה והיא פועלת בכפוף לנוהלי משרד הרווחה ובתמיכת תורמים מהארץ ומחו"ל.

בשנת 2025 הודיעה עמותת שק״ל על הקמת מחלקת המחקר והידע המשתף, שמטרתה לקדם פיתוח ידע יישומי ושותפויות ידע בתחומי המוגבלות והשילוב הקהילתי. פעילות המחלקה מתמקדת בקידום מחקר בשותפות עם אנשים עם מוגבלות, אנשי מקצוע וגורמים אקדמיים, וכן בתרומה לעיצוב מדיניות ציבורית מבוססת ידע. על הקמת המחלקה נמסר במסגרת כנס שנערך בסינמטק תל אביב, שבו הציגה העמותה מודל קהילתי להזדקנות בכבוד של אנשים עם מוגבלות בקהילה.The Jerusalem Post, “New community model helps Israelis with disabilities age with dignity”, 28 בספטמבר 2025.

קישורים חיצוניים



 למרחבים-מרכז שק"ל לפנאי ותעסוקה בחוות אייל

הערות שוליים

קטגוריה:ישראל: עמותות
קטגוריה:אוטיזם: ארגונים